google/wiki40b huggingface dataset:
Fakultet for naturvitenskap

Fakultet for naturvitenskap, kortform NV-fakultetet, ved NTNU ble opprettet 1. januar 2017, som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag (HiST) og Høgskolen i Ålesund (nå: NTNU i Ålesund).
Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.
William Cavendish-Bentinck

Bakgrunn

Lord Titchfield var eldste sønn av William Bentinck, 2. hertug av Portland og Margaret Cavendish-Harley, og arvet mange landområder av sin mor og mormor. Han fikk sin utdanning ved Westminster og Christ Church, Oxford, og ble valgt inn i parlamentet for Weobley i 1761. Han ble hertug av Portland etter farens død og hadde derfor sete i House of Lords.

Politikk

Han samarbeidet med det aristokratiske whig-partiet til lord Rockingham. Portland tjenestegjorde som Lord Chamberlain of the Household under Rockinghams første regjering (1765–1766) og deretter som Lord Lieutenant av Irland under Rockinghams andre regjering (april-august 1782). Han trakk seg fra lord Shelburnes regjering sammen med andre støttespillere av Charles James Fox etter Rockinghams død. 
I april 1783 ble Portland titulært overhode for koalisjonsregjeringen som hadde Charles James Fox og lord North som faktiske ledere. Han tjenestegjorde som First Lord of the Treasury i denne regjeringen til dens fall i desember samme år.
I 1789 ble Portland en av mange visepresidenter av London's Foundling Hospital. Dette veldedighetsprosjektet hadde blitt et av de mer eksklusive i Storbritannia; flere viktige personer satt som styremedlemmer. Ved opprettelsen, femti år tidligere, hadde Portlands far, William Bentinck, 2. hertug av Portland, vært en av grunnleggerne. Sykehusets oppgave var å ta vare på forlatte barn i Londons gater. Prosjektet ble meget populært; store kunstsamlinger ble donert, og veldedighetskonserter ble holdt av Georg Friedrich Händel. I 1793 tok Portland over lederskapet fra lord North. 
Sammen med mange konservative whig-tilhengere som Edmund Burke, var Portland dypt rystet over den franske revolusjon, og bruddet med Fox i spørsmålet. Han ble med i Pitts regjering som Home Secretary i 1794. Han fortsatte i kabinettet til Pitts død i 1806; fra 1801 til 1805 som Lord President of the Council og deretter som minister uten portefølje. 
I mars 1807, etter Ministeriet av alle talentenes fall, kom Pitts tilhengere til makten; Portland ble, nok en gang, et symbolsk overhode for en skjør gruppe av ministre som blant andre inkluderte George Canning, lord Castlereagh, lord Hawkesbury og Spencer Perceval. 
Under Portlands andre regjering oppstod Storbritannias totale isolasjon fra kontinentet, men også begynnelsen på gjenopprettelsen, da Den spanske selvstendighetskrigen begynte. Sent i 1809 begynte Portlands helse å skrante og regjeringen ble rystet av den skandaløse duellen mellom Canning og Castlereagh. Portland sa fra seg stillingen og døde kort tid etterpå.
McLean Stevenson

M*A*S*H

Opprinnelig gjorde Stevenson audition for rollen som Hawkeye Pierce i M*A*S*H, men ble overtalt til å spille Henry Blake, en rolle som gav han stjernestatus. Han skrev en av episodene selv (The Trial of Henry Blake) og bidro med historien til en annen (The Army-Navy Game).
Stevenson ble en av de mest populære karakterene i M*A*S*H, en avslappet offiser som elsket fiske og å holde oppsyn med leiren. Men ettersom serien økte i popularitet og ble en av de aller mest sette TV-seriene i USA, slo ikke Stevenson til ro med å spille annenfiolin i forhold til Alan Alda sin rolle som Hawkeye (i likhet med Wayne Rogers). Han bad om å bli løst fra kontrakten etter tredje sesong, noe han fikk ved at han ble avskjediget fra hæren og sendt hjem i siste episode i tredje sesong. Blakes fly ble skutt ned over Japanhavet og alle om bord omkom.
Stevensons beslutning om å forlate M*A*S*H skulle vise seg å være en av TV-historiens mest katastrofale beslutninger. Stevenson forsøkte seg på en rekke komedier som han håpte skulle bringe han stjernestatus, men ingen av forsøkene lyktes. Blant seriene han forsøkte seg med var The McLean Stevenson Show, In the Beginning, Hello, Larry og Condo. Alle seriene ble tatt av i løpet av første sesong.
Stevenson fikk gjesteroller i serier som Square One TV, The Love Boat, Diff'rent Strokes, Match Game, Hollywood Squares og The Tonight Show Starring Johnny Carson.
Stevenson døde uventet etter en operasjon i Los Angeles i 1996. Han var den første av skuespillerne som forlot M*A*S*H, og også den første som døde.
Kort før Stevenson døde medgav han at han hadde angret på at han forlot M*A*S*H. Han etterlot seg et ord avledet av hans foravn McLean, og det er McLeaning. Denne fjernsyns-terminologi viser til tilfeller der en rollefigur blir skrevet ut av manuset ved hjelp av et drap eller ulykke fordi skuespilleren som spilte rollefiguren vil forlate en TV-serie. McLean Stevensons rollefigur Henry Blake omkom i en flyulykke da Stevenson bestemte seg for å forlate TV-serien M*A*S*H etter tredje sesong (og ble erstattet av Sherman T. Potter).
Changle (Fuzhou)

Changle (kinesisk: 长乐; pinyin: Chánglè) er et byfylke i byprefekturet Fuzhou i provinsen Fujian i Folkerepublikken Kina.
Befolkningen var på 674 836 i 1999.
Språket fuzhouhua tales i området.
Erik Eiegod

Krig med venderne

I begynnelsen av sin regjeringstid hadde han nok å gjøre med å bekjempe venderne i nordlige Tyskland. Venderne ble trengt av tyskerne som på denne tiden var i ferd med å bosette seg i den østlige delen av Tyskland. Venderne begynte atter å dra på plyndringstokt i den sørlige delen av Danmark. Det lyktes Erik å erobre vendernes viktigste base, Rügen, og han innsatte deretter sin søstersønn Henrik som vendernes fyrste.

Erkebispedømme

Erik Eiegod gjenopptok de tidligere kongers innsats med å løsrive den danske kirke fra erkebispedømmet Hamburg-Bremen, og i 1103 lyktes det ham med pavens velsignelse å opprette et selvstendig danske bispesete i Lund. Asser eller Ascer, som broren Olov Hunger hadde utnevnt som biskop i Lund, ble den første erkebiskopen i Norden. Ved samme anledning klarte kong Erik å få broren Knut til å bli helgenkåret som Knut den hellige.

Til Det hellige land

Erik besluttet i 1103 å dra på pilegrimsferd til Jerusalem, ettersom byen i 1099 under det første korstoget var blitt gjenerobret fra muslimenes okkupasjon. Erik reiste med et stort følge over Novgorod i Russland og han besøker keiseren av Det bysantinske riket i Konstantinopel. Han nådde derimot aldri fram til Jerusalem og døde isteden på Kypros, visstnok ved Páfos hvor han blir begravd. Hans dronning Bodil som var med på reisen fortsette til Det hellige land hvor hun visstnok dør av sykdom på Oljeberget.
Middelalderkronikører som Saxo Grammaticus og myter har portrettert Erik Eiegod som en sterk person som ble godt likt av folk flest, en høylytt mann som likte store selskaper, og selv om han var en tilhenger av en sterk kongemakt i samvirke med kirken opptrådte han diplomatisk med bøndene og unngikk konflikter. Tilnavnet Ejegod er antagelig en forvanskning av en eldre form, egod fra norrønt ægóðr, «eviggod» eller «den alltid gode», med samme forstavelse som emune.

Barn

De etterlot seg sønnene Knud Lavard og Harald Kesja, og hvor den første er den eldste, en ridderlig og populær dansk prins. Den 7. januar 1131 ble Knud Lavard myrdet av sin fetter Magnus den sterke, sønn av kong Nils av Danmark. Antagelig så Magnus på Knud som en sannsynlig konkurrent til tronen. Knud Lavards død skjer kun dager før hans sønn Valdemar ble født og som likevel ble danske konge fra 1157 til 1182.
Montecilfone

Montecilfone (arbëreshe-albansk: Munxhufuni) er en arbëreshë-kommune i provinsen Campobasso i den italienske regionen Molise, som er lokalisert omtrent 40 km nordøst fra Campobasso. Per 31. desember 2004 hadde kommunen et innbyggertall på 1 552 og et areal på 22,8 kvadratkilometer.
Kongelige førstedamer

Kongelige førstedamer var en historisk dokumentar- og portrett-serie på fem episoder som gikk på NRK1 i 2001. Serien tok for seg de fire kvinnene som har fylt rollen som det norske kongehusets førstedamer: Dronning Maud fra 1905 til 1938, Kronprinsesse Märtha fra 1938 til 1954, prinsesse Astrid fra 1954 til 1968 og dronning Sonja siden 1968. Regi var ved Bjørn Scheele, mens Anne Torjusson Diesen var prosjektleder. Anne Grosvold var intervjuer.
Serien gikk på NRK1 senhøsten 2001. Første episode ble sendt den 22. november.

Om serien

I den bredt anlagte portrettserien trekkes mange og ukjente sider fram ved de fire kvinnene. Anne Torjusson Diesen og Anne Grosvold presenterer de fire kvinnene som hele mennesker – deres personlighet, liv og hvordan de har fylt rollen som frontfigur for kongehuset.
Programserien byr på en mengde ukjent materiale. Blant annet har de fått tilgang til private stillbilder og smalfilm på Det kongelige slott, og de har gravd i de kongelige arkivene i Windsor. I programmene om prinsesse Astrid og dronning Sonja er det hovedpersonene selv som er den viktigste kilden. De forteller begge med usedvanlig åpenhjertighet om hvordan de har opplevd tilværelsen som kongehusets førstedamer, både på godt og vondt. Deres personlige beretninger gir innblikk i forhold som ikke har kommet fram tidligere, og som nok vil vekke oppsikt. (NRK)

Episodene

Første episode tar for seg Dronning Maud.
Episode 2 og 3 handler om kronprinsesse Märtha. Det første dreier seg om hennes liv fram til 1940, mens det andre er konsentrert om hennes viktige og sterkt underkjente rolle i den norske motstandskampen under krigen og i den påfølgende gjenoppbyggingen av landet.
I program 4 får vi prinsesse Astrids egen beretning om sitt liv som kongelig førstedame. Det var en rolle hun ble kastet inn i som 22-åring etter kronprinsesse Märthas død, og som hun ivaretok til kronprins Harald giftet seg med Sonja i 1968. Hun forteller også om reaksjonene og motgangen hun opplevde da hun valgte å gifte seg med en fraskilt mann i 1961.
Det siste programmet er på en time, dobbelt så langt som de øvrige, og er et omfattende portrett av vår nåværende dronning. Her møter vi dronning Sonja på jobb og i fritid, og gjennom intervjuer med dronningen selv og dem som kjenner henne, gis et nytt innblikk i vår kongelige førstedames liv og personlighet.
Fairchild

Historie

Firmaet ble grunnlagt av Sherman Fairchild, (mannen bak Fairchild Semiconductor og en av pionerene til Silicon Valley), som Fairchild Aviation Corporation, og var basert i Farmingdale, New York. Selskapet produserte det første amerikanske flyet med helt lukket cockpit og hydraulisk landingsunderstell med Fairchild FC-1. I begynnelsen var de også kjent som Fairchild Aircraft Manufacturing Company. Selskapet flyttet til Hagerstown i Maryland i 1931. Under 2. verdenskrig produserte selskapet Fairchild AT-21 Gunner, et tomotors treningsfly på en nedlagt kunstsilkefabrikk i Burlington, North Carolina.
I 1949 startet Fairchild Engine and Airplane Corporation med å utvikle og produsere transportflyet C-123 Provider for det amerikanske luftforsvaret. Flyet gikk inn i tjeneste i 1955. I 1956 fikk selskapet rettighetene til Fokker Friendship, og produserte 206 fly under benevnelsen Fairchild F-27 og Fairchild Hiller FH227. De produserte også transportflyet Fairchild C-119J «Flying Boxcar» som senere ble brukt flittig under Koreakrigen og Vietnamkrigen. Denne typen ble også brukt av Italia og Norge under FN-oppdragene i Kongo på 1960-tallet. 
I 1964 kjøpte Fairchild Hiller Helicopter. De byttet navn til Fairchild Hiller og produserte det sivile helikopteret FH-1100 inntil 1973 da helikopter-delen av selskapet ble solgt tilbake til Stanley Hiller. I 1965 kjøpte de den tradisjonelle flyprodusenten Republic Aviation Company og i 1971 byttet Fairchild navn til Fairchild Industries rett etter grunnleggerens død. Det samme året kjøpte de opp flyprodusenten Swearingen og produserte det svært tsuksessrike pendlerflyet Fairchild Swearingen Metroliner. Flytypen ble også produsert til det amerikanske luftforsvaret med benevnelsen C-26 Metroliner og UC-26 Metroliner).
I løpet av 1971 og 1972 utviklet selskapet det som kom til å bli Fairchild Republic A-10 Thunderbolt II, og utkonkurrerte dermed Northrop på design. Fairchild var med på å utvikle Saab 340, som fra begynnelsen het SF-340, men ble tvunget til å avslutte de sivile prosjektene av det amerikanske forsvarsdepartementet og bedt om å konsentrere seg om utvikling og produksjon av forsvarsmateriell.
I 1996 kjøpte Fairchild den tyske produsenten Dornier GmbH og skiftet navn nok en gang til Fairchild Dornier. Selskapet begynte i 1998 produksjonen av Dornier 228 på lisens fra Daimler-Benz.
I 2002–2003, ble selskapet tatt over av M7 Aerospace.
Alejandro Casañas

Verdensrekord

Under Universiaden i Sofia i 1976 satte han ny verdensrekord på korthekken med tiden 13,21, en rekord som stod i to år. Dette var cubansk rekord inntil Emilio Valle, Anier García og Dayron Robles forbedret tiden.
Maryam Majd

Maryam Majd (født ca. 1986) er en iransk sportsfotograf, som en av få kvinnelige fra sitt land.   
Maryam Majd er også menneskerettighetsaktivist og forkjemper for kvinnefotball. Tidligere arbeidet hun for kvinnetidsskriftet Zanan, før det ble lukket av den iranske regjering i 2009. 
Maryam er fornylig (juni 2011) trolig blitt nektet flyadgang fra Teheran til Düsseldorf, hvor hun skulle overvære FIFAs verdensmesterskap i fotball for kvinner.
Ferdinand Brunetière

Liv og virke

Brunetière ble født i Toulon i departementet Var i provinsen Provence. Etter skole i Marseille studerte han i Paris ved Lycée Louis-le-Grand. Han satte seg i fore å bli lærer, og forsøkte å komme inn på École normale supérieure, men klarte det ikke opptakskravene. Utbruddet av krigen i 1870 forhindret ham å prøve igjen. Han ble privatlærer og skrev bokanmeldelser. Etter utgivelsen av en rekke vellykte artikler i Revue Bleue, ble han knyttet til Revue des Deux Mondes, først som bidragsyter, deretter som sekretær og underredaktør, og til sis i 1893 som hovedredaktør. Det samme år ble han valgt inn i Académie française (Franske akademiet).
I 1886 ble Brunetière utpekt som professor av fransk språk og litteratur ved École Normale, en stor ære for en som ikke hadde kommet seg fram gjennom de akademiske gradene; senere hadde flere posisjoner ved Sorbonne og andre steder. Han ble dekorert med æreslegionen i 1887.
Blant Brunetières mest representative verk finner vi samlinger av artikler, som Études critiques sur l´historie de la littérature française (8 band, 1880-1907), samt forelesninger, som L´évolution des genres dans l´historie de la littérature français (1892), Essais sur la littérature contemporaine (1892-95), L´évolution de la poésie lyrique en France au dix-neuvième siècle (1894), Vicot Hugo (1902), Honoré de Balzac (1906) samt Historie de la littérature française classique (1904-17), fullført etter Brunetières død av hans elever.
Huaröd

Huaröd er et tettsted i Kristianstad kommune i Skåne län i Sverige. I 2010 hadde tettstedet 242 innbyggere.
Illanmaster

Illanmaster eller Illaunmaistir (irsk: Oileán Maigheastar) er en ubebodd øy med bratte klipper som ligger utenfor kysten av grevskapet Mayo i Irland, 19 km vest for Ballycastle. Mellom øya og fastlandet går det et smalt sund. Flere sjøfugler, som lundefugl og havsvale hekker her, og øya er et naturreservat.
Tråstad skanse

Tråstad skanse, tidligere Vingersund skanse, er en del av de gamle festningsanleggene ved Kongsvinger i Hedmark, anlagt på 1600-tallet til forsvar mot svenskene.
De første festningsanleggene ble anlagt ved bredden av Glomma. Tråstad skanse ble bygget i 1658 på vestsiden av Glomma ved gården Tråstad. Skansen var viktig for å sikre fergestedet over Glomma.
På begynnelsen av 1900-tallet startet moderniseringen av det norske forsvaret. Glomma-linjen ble et nytt begrep, en festningslinje fra Halden i sør til Elverum i nord. Tråstad skanse inngikk som en liten del av dette forsvarsverket.
I september 1939 ble det gjort funn som førte til arkeologiske utgravninger ved skansen. Krigsskolen hadde øvelse på Tråstad Nordre, og under graving av en skyttergrav ble det like ved Tråstad skanse funnet en samling gjenstander av bronse og jern og noen få perler, som utvilsomt stammer fra en kvinnegrav fra vikingtiden.
Håndball under Asialekene 1982

Håndball under Asialekene 1982. Håndball var en av flere sporter under de niende Asialekene i New Delhi i India. Det var første gangen håndball var med i lekene. Det var kun en turnering for menn, åtte lag deltok og turneringen ble avviklet i perioden 19. november til 4. desember 1982. Først var det gruppespill der to beste lagene fra hver gruppe gikk til semifinale. Kina vant finalen over Japan med 24-19.
Sogblettir

Sogblettir («Sugemerker») var et islandsk pønkrockband i årene 1986 til 1988. Sogblettir var et av de første bandene som ga ut på The Sugarcubes sitt plateselskap Smekkleysa (Bad Taste ltd). Arnar (bror til Björk), Ari og Gunnar hadde spilt sammen i et par år før Jon Julius Sandal tok over som vokalist i bandet. Sogblettir var svært aktivt på konsertfronten og ble valgt som årets nykommer i 1987. Sogblettir blir kanskje best husket for sine nærgående tekster skrevet bl.a. av forfatteren Didda. I 1987 sluttet Jon i bandet og ble erstattet av Grétar. Bandet sluttet kort tid etter dette. Arnar og Jon spilte senere sammen i rockebandet Niður (1992–1997).
Merck Serono

I september 2006 gjennomførte Merck KGaA et oppkjøp av Serono for ca. 10,6 mrd euro (Merck KGaA betalte 1,100 CHF per aksje). Det nye selskapet heter Merck Serono og hovedkvarteret vil være i Seronos lokaler i Genève.
Merck KGaA er et helt annet selskap enn det amerikanske Merck & Co. Det amerikanske navnet på Merck Serono er derfor EMD Serono.
Østfold Symfoniorkester

Østfold Symfoniorkester ble etablert i 2002. Orkesteret er en videreføring av tidligere orkestre i fylket - først og fremst Borg Symfoniorkester, Østfold Ungdomsorkester og Fredrikstad Byorkester.
Nåværende dirigent er Rune André Halvorsen. Orkesteret består av omtrent 40 medlemmer i alle aldere fra hele Østfold. Orkesteret mottar fylkesstøtte for sine produksjoner og hver produksjon skal spilles i minst tre av fylkets kommuner.
Furnes ungdomsskole

Furnes ungdomsskole er en ungdomsskole som ligger i Furnes, lengst sør i Ringsakerkommunen, mellom de to byene Hamar og Brumunddal. Skolen er fra 1966 og har om lag 300 elever og nær 50 ansatte. Elevene kommer fra Stavsberg, Kirkenær, Kylstad og Mørkved barneskoler. Skolen har også en spesialpedagogisk avdeling med elever fra hele kommunen.
James Harbord

Bakgrunn

James Harbord ble født i Illinois, men vokste opp i delstaten Kansas, i Bushong og Manhattan. Han tok eksamen fra  Kansas State Agricultural College i 1886, og arbeidet deretter som instruktør ved colleget i to år. I 1889 meldte han seg til militæret.

Militær karriere

Harbords første oversjøiske erfaring var som medlem av okkupasjonshæren på Cuba etter den spansk-amerikanske krig. Etter Cuba tjenestegjorde han 1903-14 på Filippinene. Der var han assisterende leder for Philippine Constabulary fra 1903 til 1909 og igjen fra 1910 til 1913. 
I 1916 var han stasjonert på grensen mot Mexico under John J. Pershing, som på den tid jaktet på Pancho Villa. 
Han ble ved USAs inntreden i første verdenskrig i 1917 generalstabssjef ved den amerikanske ekspedisjonsarméen. Han fortsatte hele krigen gjennom å samarbeide tett med general Pershing. I mai 1918 fikk han befalet over marinebrigaden og i juni samme år over 2. divisjon, som han ledet under Soissons-offensiven, ved Château-Thierry. Han ledet med særlig fremgang sine marinestyrker under Slaget i Bois Belleau.
Fra juli 1918 til mai 1919 var Harbord sjef for forsyningsvesenet ved arméen, hvorpå han gikk tilbake til generalstabssjefsvervet. 
I august 1919 sendte president Woodrow Wilson en undersøkelsesekspedisjon til Midtøsten, ledet av general Harbord, for å undersøke om Balfourerklæringen, som støttet opprettelsen av en jødisk stat i Palestina, var gjennomførbar. Området var blitt tatt fra Det osmanske rike etter verdenskrigen. Harbord skulle også rapportere om de tyrkisk–armenske relasjoner etter folkemordet på armenerne. 
Etter tilbakekomsten til USA, skrev Harbord sin Conditions in the Near East: Report of the American Military Mission to Armenia, som oppsummerte hva ekspedisjonen hadde å observere. Rapporten hadde kart, statistikker og historiske analyser. Her var også informasjoner, og øyenvitneberetninger, og hva som var skjedd med armenerne. 
Harbords rapport fremholdt at «fristelsen å gripe til represalier i lys av begått urett» ville gjøre det ekstremt vanskelig å opprettholde fred i regionen. Konklusjonen var at Armenia burde inkluderes i et felles amerikansk mandatområde for Lilleasia og Rumelia, ettersom et mandatområde for Armenia alene ikke ville være gjennomførlig under de rådende forhold.
Etter krigen var han 1921-22 stedfortredende generalstabssjef.

Radio Corporation of America

I 1922 sluttet Harbord i hæren og ble president for Radio Corporation of America. Mens Harbord har president av RCA, tok selskapet flere viktige skritt. I 1926 begynte RCA med fjernsynssendinger og dannet NBC. I 1928 var RCA ett av fire selskaper som sammen dannet RKO Pictures. I 1929 ervervet RCA Victor Talking Machine Company (produsenten av Victrola) og ble til RCA-Victor. 
I 1928 tok Harbord permisjon for å drive presidentvalgkamp for Herbert Hoover, og i 1930 trakk han seg offisielt fra presidentskapet i RCA, og ble etterfulgt av  David Sarnoff.
Harbord fortsatte som styreformann for RCA til 1947, noen tid før sin død.
Kari Hansa & Gregers Hes

Kari Hansa & Gregers Hes var en kristen visegruppe som eksisterte fra 1974 til 1978, og ga ut to lp-plater.
Kari Saastad, Gregers Lundh og Hans Erik Schei (Hes) begynte som trio i 1974. Etter kort tid ble Hans Olav Mørk (Hansa) med og dannet kvartetten Kari Hansa og Gregers Hes. Folkgruppa opptrådte for første gang under dette navnet på gospelfestivalen på Hedmarktoppen sommeren 1974.
I 1976 kom gruppas første plate som greit nok het «Kari Hansa og Gregers Hes». Dette var en enkel produksjon med vokal, to akustiske gitarer og tverrfløyte, som lydmessig lå ganske nær opp til hvordan de lød live.
I 1978 ble kvartettens andre plate, «Vi er søsken», sluppet. På denne produksjonen, som var mer påkostet, la gruppa «Popol Ace-kompet» på flere av låtene. Pete Knutsen, bandets musikalske motor, arrangerte disse sporene med blant annet 14 strykere. Bandets tekniker, multimusiker Alf Emil Eik, var også tekniker i Scanax Studio i Oslo, der plata ble spilt inn.
Visegruppas opprinnelige besetning holdt sammen i fire år (1974–1978). 
Gregers Lundh ga ut plata Veiviser som soloartist i 1978 (Kirkelig Kulturverksted), samme høst som Vi er søsken kom. Kari Saastad har vokalen på flere av platas spor. Alf Emil Eik overtok etter Hes, som sluttet i kvartetten i 1978. Gruppa opptrådte da under navnet Kari Hansa & Gregers Alf.
Eik ga ut Joy & Breaths of Eternity i 1979.
Da Hansa gikk ut av gruppa i 1981, dannet Kari, Alf & Gregers en trio og ga ut plata «Duell» i 1982 (CMLP / Master Music). Samme år, etter at Hes var tilbake i Norge, hadde Kari Hansa & Gregers Hes en reunion-konsert. Men det ble med denne ene konserten. Ikke før i april 2008 kom de sammen igjen for å opptre i forbindelse med Trefoldighetskirkas 150-årsjubileum. De hadde en mini-konsert i Trefoldighetskirka også i 2010.
World Association of Girl Guides and Girl Scouts

World Association of Girl Guides and Girl Scouts (WAGGGS) er verdensorganisasjonen for jentespeidere, og ble opprettet av Olave Baden-Powell (gift med Robert Baden-Powell) i 1928.